A geometriai mintázatok közötti virágmotívumok jelentősen különböznek a másik két csoporttól. Például előfordulnak nagy rügyek, tulipánok és a hosszú, csipkézett élű levelek, melyek megegyeznek a kerámia használati tárgyak díszítésével is. A jellegzetesen virágos alapon az oszmán udvari szőnyegeknél egy központi kerek és ovális medalion fekszik, oldalsó fele kisebb medálokat és szögletes negyed szegmenseket tartalmaz, amelyek valószínűleg perzsa tervezőtől származnak. Bár perzsa minták már régebben is befolyással voltak az oszmán tervezőkre, például több karakteres perzsa mintázat megjelenik a csaldiráni, a Szafavidák felett aratott török győzelem után 1514-ben, miután a Szafavida főváros, Tebriz behódolása után művészek és művészeti tárgyak kerültek Isztambulba. Szokatlanul kicsi, keresztmintázatok is megfigyelhetők itt, amelyek elsősorban európai megrendelésre készültek, például asztalterítőnek. A gyártásra három lehetséges központ adódik: Kairó, Isztambul és Bursa. III. Murád 1585-ben kézműveseket vitetett Kairóból Isztambulba abból abból a célból, hogy a minőséget javítsa, ezzel a kairói minőség valamelyest romlott. Magas színvonalú szőnyegek ennek ellenére készültek Kairóban a 16. század végén és a 17. század elején is.